
ДО							
ОБЩИНСКИ СЪВЕТ						
П О М О Р И Е
ПРЕДЛОЖЕНИЕ

От  Адам Георгиев Адамов
Председател на  Общински съвет – Поморие

Относно: Приемане на Декларация за подкрепа на становището на „Бургаска Южночерноморска” РЛВК относно отмяна на текстове от Наредба Н-5 от 29.09.2023г. за условията и реда за осъществяване на фискален контрол върху движението на стоки с висок фискален риск на територията на Република България в частта за винено грозде (код по КН 0806 10 90)

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

		 В Общински съвет – Поморие постъпи молба-декларация от „Бургаска Южночерноморска” РЛВК с искане за изразяване на съпричастност отностно отмяна на текстове от Наредба Н-5 от 29.09.2023г. за условията и реда за осъществяване на фискален контрол върху движението на стоки с висок фискален риск на територията на Република България в частта за винено грозде (код по КН 0806 10 90).

 		Според Регионалната лозаро-винараска камара същата регламентира ред, утежняващ основната работа на лозарите, който е неосъществим и нецелесъобразен. Желанието на лозаро-винарите е преразглеждане на текстовете, касаещи движението на винено грозде във вътрешността на страната - от лозята до преработвателните предприятия.

		Основно опасение на лозаро-винарите е, че изпълнението на текстовете от Наредбата в сегашната им редакция ще се отрази негативно на тяхната дейност.

Лозарството и винарството в региона имат дълбоки корени и традиции от векове. Отглеждането на лозя и производство на вино в района са традиционен поминък на местното население още от древността.

В същото време регионът страда от проблемите на сектора в национален мащаб. Следва да се имат предвид трудоемкото отглеждане на лозовите насаждения, сезонността на производството и рисковете от природни бедствия (наводнения, градушки). По-голямата част от производствените процеси в лозарството протичат на открито, което прави сектора много зависим от природните условия. Сред факторите трябва да се отбележи и ниската устойчивост към пренасяне на голямо разстояние на гроздето и ограничения срок за неговото съхранение. 

Налагането на допълнителни административни изисквания към лозаро-винарите ще утежни още повече тяхната дейност.

Лозаро-винарският сектор е традиционен отрасъл, който има особена  значимост в региона, тъй като създава заетост, генерира доходи за населението, формира местната икономика. Лозаро-винарството e приоритетен и структуроопределящ сектор в икономиката на района.

Важно е прилаганите държавни политики в лозарството да допринасят за развитието на сектора в бъдеще и за повишаване на конкурентоспособността, както и да решават основните проблеми на лозаро-винарите, а не да създават допълнителна тежест върху производителите.

Считаме, че секторът има бъдеще и  трябва да се развива на територията на региона, тъй като това е един от основните поминъци в района и за него има изключително благоприятни климатични условия.

Предлагам да приемем Декларация за подкрепа на становището на „Бургаска Южночерноморска” РЛВК относно отмяна на текстове от Наредба Н-5 от 29.09.2023г. за условията и реда за осъществяване на фискален контрол върху движението на стоки с висок фискален риск на територията на Република България в частта за винено грозде (код по КН 0806 10 90).

Предвид горепосоченото и наоснованиечл.21,ал.2 от ЗМСМА и чл.8, ал.1 от Правилника за организацията и дейността на Общински съвет – Поморие, неговите комисии и взаимодействиетому с общинската администрация на Община Поморие, Ви предлагам да вземете следното

РЕШЕНИЕ:

1.На основание чл.21, ал.2 от ЗМСМА и чл.8, ал.1 от Правилника за организацията и дейността на Общински съвет – Поморие, неговите комисии и взаимодействиетому с общинската администрация на ОбщинаПоморие Общински съвет - Поморие приема Декларация за подкрепа на становището на „Бургаска Южночерноморска” РЛВК относно отмяна на текстове от Наредба Н-5 от 29.09.2023г. за условията и реда за осъществяване на фискален контрол върху движението на стоки с висок фискален риск на територията на Република България в частта за винено грозде (код по КН 0806 10 90).

2. Общински съвет - Поморие възлага на Председателя на Общински съвет – Поморие да изпрати Декларацията до Министерство на финансите, Национална агенция по приходите, Министерство на земеделието, храните и горите, “Изпълнителната агенция по лозата и виното“ към МЗХГ; Народното събрание, Председателите на парламентарни групи и всички др. институции, имащи отношение към проблема, които прецени.

Приложение:

Молба-декларация от „Бургаска Южночерноморска” РЛВК.










С уважение,

АДАМ АДАМОВ							
Председателна Общински съвет – Поморие

